**Materská škola Milošová 445, 022 01 Čadca**

**Správa**

**o výsledkoch a podmienkach výchovno-vzdelávacej činnosti**

**Materskej školy Milošová 445, 022 01 Čadca**

**za školský rok 2020/2021**

**Predkladá:**

Mgr. Zuzana Masnicová

poverená riaditeľka MŠ

**Pedagogická rada**

prerokovala Správu o výchovno – vzdelávacej činnosti

za školský rok 2020/2021

.......................................

**Vyjadrenie Rady školy**

Rada školy sa oboznámila s predkladanou

Správou za školský rok 2020/2021

a doporučuje zriaďovateľovi schváliť ju.

....................................

**Vyjadrenie zriaďovateľa**

Zriaďovateľ schvaľuje/neschvaľuje Správu o výchovno-vzdelávacej činnosti, jej výsledkoch a podmienkach v Materskej škole Milošová 445, 022 01 Čadca za školský rok 2020/2021.

..........................................

za zriaďovateľ

Materská škola Milošová 445, 022 01 Čadca

**Správa o výchovno-vzdelávacej činnosti, jej výsledkoch**

**a podmienkach v Materskej škole Milošová 445, 022 01 Čadca**

**za školský rok 2020/2021**

**Vypracovala: Mgr. Zuzana Masnicová**

poverená riaditeľka

Materská škola Milošová 445, 022 01 Čadca

**§ 2**

**1 a) Údaje o škole**

|  |  |
| --- | --- |
| **1. Názov školy:** | Materská škola |
| **2. Adresa školy:** | Milošová 445, 022 01 Čadca |
| **3. Telefónne číslo:** | 0948 298 624 |
| **4. Internetová adresa:** | [www.msmilosova.sk](http://www.msmilosova.sk), |
| **5. Adresa elektronickej pošty:** | ms.milosova@gmail.com |
| **6. Riaditeľka, poverená:** | Mgr. Zuzana Masnicová |
| **7. Zástupkyňa:** | Mgr. Lenka Dufeková |

**1 b) Údaje o zriaďovateľovi**

|  |  |
| --- | --- |
| 1. Názov: | Mesto Čadca |
| 2. Sídlo: | Námestie Slobody 30, 022 01 Čadca |
| 3. Telefónne číslo: | 00421 430 22 12 |
| 4. Adresa elektronickej pošty: | sekretariat@mestocadca.sk |

**1c) informáciu o činnosti rady školy alebo rady školského zariadenia a o činnosti poradných orgánov riaditeľa školy, ak sú zriadené, najmä počet a dátumy zasadnutí a prijaté uznesenia,**

***Rada školy:***

* Rada školy zriadená pri Materskej škole Milošová 445, 022 01 Čadca bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a Vyhlášky č. 291/2004 Z.z.
* Dňa 15.10.2020 sa uskutočnilo zasadnutie Rady školy, na ktorom sa členovia oboznámili so štatútom RŠ, plánom zasadnutí RŠ, prerokovali Správu o výsledkoch a podmienkach výchovno-vzdelávacej činnosti, Školský poriadok školy, vyjadrili sa k Školskému vzdelávaciemu programu, oboznámili sa s Plánom práce školy a s organizáciou školského roka. Boli riešené otázky týkajúce sa plánovaných aktivít organizovaných materskou školou ako aj problémami materskej školy – skvalitňovanie materiálneho vybavenia materskej školy.
* Ďalšie plánované zasadnutia sa z dôvodu pandémie ochorenia Covid-19 neuskutočnili.

**Materská škola Milošová 445, 022 01 Čadca**

***Členovia rady školy:***

|  |  |  |  |  |  |
| --- | --- | --- | --- | --- | --- |
| P.č. | Titl. | Meno | Priezvisko | funkcia | Za koho |
| 1. | Ing. | Mária | Miková | predseda | pedag. zamestnancov |
| 2. |  | Tatiana | Martiniaková | člen | pedag. zamestnancov |
| 3. |  | Stanislava | Kuricová | člen | nepedag. zamestnancov |
| 4. |  | Miroslava | Martiniaková | člen | za rodičov |
| 5. | Mgr. | Viola | Liptáková | člen | za rodičov |
| 6. | JUDr. | Jozef | Pajer | člen | za zriaďovateľa |
| 7. | Ing. | Peter | Lariš | člen | za zriaďovateľa |

**Činnosť poradných orgánov- počet a dátumy zasadnutí**

Poradným orgánom riaditeľky školy je pedagogická rada, ktorá zasadala 4 krát do roka ( august, december, apríl a jún a riešila pedagogické materiály a plnila uznesenia, ktoré vyplynuli zo zákonov a vyhlášok.

**1d) Údaje o počte detí**

|  |  |  |  |
| --- | --- | --- | --- |
| P.č. | Deti spolu | Deti na jednu triedu | Jeden rok pred povinnou šk.dochádzkou |
| 1. | 88 | 24 | 21 |
| 2. |  | 23 |  |
| 3. |  | 21 |  |
| 4. |  | 20 |  |

**1e) Údaje o počte zamestnancov**

|  |  |  |  |
| --- | --- | --- | --- |
| Počet zamestnancov | Z toho pedagogických | Kvalifikovaných | Z toho MD |
| 11 | 11 | 11 | 2 |

**1 f) Údaje o plnení kvalifikačného predpokladu**

|  |  |  |  |
| --- | --- | --- | --- |
| Forma vzdelávania | Počet vzdelávaných | Priebeh vzd. ukonč. | Priebeh vzd. pokrač. |
| Príprava vedúc. zam. | 1 | 0 | 1 |
| Aktualizačné vz. | 9 | 0 | 9 |

Materská škola Milošová 445, 022 01 Čadca

***Metodické združenie:***

MZ pracovalo pod vedením vedúcej MZ Mgr. Lenky Dufekovej a zasadalo podľa plánu MZ na príslušný školský rok. Stretnutia boli vzhľadom na epidemiologickú situáciu upravené na skupiny s dôsledným dodržaním hygienických opatrení. Činnosť MZ bola upriamená na neustále sa vyvíjajúce zmeny v oblasti povinného predprimárneho vzdelávania, ďalej na vypracovanie a absolvovanie aktualizačného vzdelávania a tvorbu portfólia pedagogického zamestnanca. V školskom roku 2020/2021 sme sa vo výchovno– vzdelávacom procese zamerali na oblasť zdravia a zdravého životného štýlu. Profesijný rozvoj sa uskutočňoval prostredníctvom vzdelávania, tvorivej činnosti súvisiacej s výkonom pracovnej činnosti, sebavzdelávania, absolvovaním odborných webinárov zameraných na inovovanie profesijných kompetencií.

Celkové ciele výchovy a vzdelávania k zdravému životnému štýlu:

1.Porozumieť skutočnosti, že nadmerná konzumácia sladkosti vedie k tučnote

2. Pochopiť význam zdravej výživy- rozlíšiť, triediť a vyberať si zdravé potraviny

3. Poznať, rozlíšiť, triediť si zdravé ovocie a zeleninu

4. Pochopiť význam športu a pravidelných športových aktivít pre zdravie človeka

5.Uvedomiť si nebezpečenstvo kontaktu s neznámou osobou- odmietnuť sladkosť od neznámej osoby, pamätať na svoje bezpečie a zdravie

Súčasťou napĺňania potrieb školy z hľadiska zdravia a zdravého životného štýlu bolo aj absolvovanie aktualizačného vzdelávania všetkých pedagogických zamestnancov, ktorého cieľom bolo rozvíjať pedagogické kompetencie, ktoré súvisia s výchovno– vzdelávacou činnosťou pri rozvíjaní spomínanej oblasti u detí predškolského veku.

Pedagogickí zamestnanci si počas celého školského roka vytvárali portfólio zdravého životného štýlu, kde si zhromažďovali rôzne nápady a vytvárali si súbor aktivít, projektov a študovali si odbornú literatúru zameranú na danú oblasť.

Plán Metodického združenia sa plnil podľa plánu MZ na školský rok 2020/2021.

Materská škola Milošová 445, 022 01 Čadca

**Metódy činnosti MZ:**

* pedagogický deň - štyri krát ročne, 25.08. 2020, 14.10. 2020, 15.02. 2021, 29.06. 2021
* diskusná skupina- úlohou bolo poskytovať si vzájomnú pomoc pri zvládnutí každodenných osobných, pracovných problémov v atmosfére dôvery – priebežne a jeden krát mesačne,
* portfólio pedagogického zamestnanca – priebežne si učiteľky rozšírili i inovovali poznatky z metodiky a didaktiky,
* osobný plán profesijného rastu – sebavzdelávanie a  vzdelávanie učiteliek,
* hospitačná činnosť – zameraná na kontrolu a efektivitu výchovno- vzdelávacej činnosti.

Vedúca MZ zrealizovala 7 hospitácií a 4 kontrolné činnosti vyplývajúce z odporúčaní z hospitácií MZ. 3 záznamy z kontrolnej činnosti sa neuskutočnili z dôvodu dlhodobej PN a odchodu na MD.

Hospitačná činnosť v školskom roku 2020/2021 bola zameraná na úlohy vyplývajúce zo školského vzdelávacieho programu, z hlavných cieľov a priorít školy a zo Sprievodcu školským rokom 2020/2021:

* Uplatňovanie a využívanie aktivít, ktoré napomáhajú výchove k zdravému životnému štýlu a k ochrane fyzického, duševného a emočného zdravia detí predškolského veku-zdravotné cvičenia, hudobné rozcvičky,...
* rozvíjanie predčitateľskej gramotnosti komunikačné kompetencie prostredníctvom špecifických metód,
* prvky dramatoterapie, sebavyjadrenie prostredníctvom rolových hier,
* vytváranie a rozvíjanie citu ku krásam regiónu, prírody, ľudového umenia a kultúrneho dedičstva našich predkov,
* uplatňovanie bádateľského prístupu, zaraďovanie experimentov,
* podporu sebarealizácie a sebaprezentácie detí,
* zlepšenie hodnotiacich a sebahodnotiacich schopnosti dieťaťa,
* využívanie hudobno- pohybových hier a pohybových hier so spevom ako súčasť zdravotných cvičení
* využívanie digitálnych technológií s rešpektovaním vývinových osobitostí predškolského veku

Materská škola Milošová 445, 022 01 Čadca

* základy environmentálnej výchovy - vytvárane možnosti pomôcť získať poznatky, hodnoty a schopnosti na ochranu životného prostredia, získavanie nových vzorcov správania sa k životnému prostrediu.

**1 g) informácie o aktivitách a prezentácii školy alebo školského zariadenia na verejnosti,**

V školskom roku 2020/2021 sme aj napriek nepriaznivej epidemiologickej situácii zrealizovali množstvo pekných, zaujímavých a obohacujúcich aktivít pre deti.

* Čisté rúčky – pripomenutie dôležitosti a správnosti umývania rúk najmä v aktuálnej situácií s Covid – 19, formou rozhovoru a názornej ukážky
* Želkova škôlka – pravidlá bezpečného správania v blízkosti železničnej trate, správanie vo vlaku
* Experimentovanie s farbami – maľovanie na fóliu, hranie s farbami na školskom dvore zážitkovou formou
* Ja a ty, to sme my – fotenie detí na triedne tablá
* Deň bez áut – na bicykli do MŠ - oboznámenie s pravidlami cestnej premávky v exteriéri MŠ na dopravnom ihrisku
* Svetový deň mlieka na školách, Medzinárodný deň mlieka – pripomenutie významu mlieka pre naše zdravie,
* Imatrikulácia – privítanie nových detí
* Medzinárodný deň starších ľudí – výroba darčeka pre starých rodičov, vzhľadom na pandemickú situáciu nebolo možné tento rok navštíviť zariadenie pre seniorov, preto si predškoláci nacvičili báseň a jej virtuálne predniesli prostredníctvom webového sídla Materskej školy Milošová
* Svetový deň zvierat – oblečenie vecí so zvieracím motívom, rozhovor o zvieratách, o starostlivosti a ochrane zvierat
* Domestos – svetový deň umývania rúk – projekt a súťaž o získanie certifikátu
* Jeseň pani bohatá – rozprávkový strom – zdobenie stromu všetkým triedami jesennými ozdobami, tvorivé jesenné dielne
* Zdravá výživa, zdravá dobrota – Svetový deň potravy – význam potravy pre život človeka
* Ako byť zdraví – zdravé stravovanie, šport, cvičenie- za priaznivého počasia spoločné rozcvičky na hudobné sprievody, tancovanie pri hudbe = prevencia proti obezite
* Deň duševného zdravia – rozhovor, básne, piesne, výroba panáka
* Šarkaniáda – púšťanie šarkanov v školskej záhrade = „šarkanie preteky“

Materská škola Milošová 445, 022 01 Čadca

* Deň MŠ – harmonogram denných aktivít obohatený o súťaže, zábavné hry, diskotéku
* Svetový deň behu – hry, štafety, beh počas pobytu vonku
* Bubnovačka v MŠ – projekt zameraný proti násiliu na deťoch v spolupráci s Úradom práce, sociálnych vecí a rodiny v Čadci, článok v novinách
* Svetový deň pozdravov – zaslanie pozdravu prostredníctvom mailu kamarátom do českej MŠ Šance
* Červený kríž – prvá pomoc – aktivity na triedach – praktické ukážky poskytnutia prvej pomoci deťom – drobné poranenia, úrazy a pod.
* Čisté zúbky – vzhľadom na situáciu nebolo možné aby našu MŠ navštívila dentálna hygienička , preto p. učiteľky oboznámili so starostlivosťou o zuby
* Sladkosti závislosťou – príbehy s ponaučením o nezdravých potravinách
* Projekt „Kým zaznejú zvony čarokrásnych Vianoc“ – zvyky a tradície – sv. Ondrej, sv. Barbora, sv. Lucia, Mikuláš, List Ježiškovi, Darček pre radosť, Vianočné pozdravy, Pečenie medovníkov
* Projekt „Koľko lásky sa zmestí do krabice od topánok“ – zameraný na obdarovanie seniorov umiestnených v domoch sociálnych služieb
* Zvieratká v zime – výroba kŕmidiel, starostlivosť o vtáčiky
* Zimné hry a radovánky – farbenie snehu, „maľovanie“ na sneh
* Fašiangy, Turíce – výroba škrabošiek, diskotéka na triedach, hry, súťaže
* Dúhový týždeň – každý deň oblečení v inej farbe
* Európsky deň čísla 112 – privolanie pomoci
* Marec mesiac knihy - rozprávkový mesiac o knihách, divadle a bábkach – pripomenutie Svetového dňa divadla, návšteva školskej knižnice
* Jazýček môj ohýbaj sa – školské kolo v prednese, pripomenutie Svetového dňa poézie
* „Ponožková výzva“ – zapojenie pri príležitosti Svetového dňa Downovho syndrómu, obutie ponožiek rôznych farieb, vzorov, či veľkostí
* Svetový deň vody – voda je náš život, pokusy s vodou
* Apríl mesiac lesov – rozhovor, vychádzky do blízkeho okolia
* Svetový deň zdravia – tanec, pohyb, zdravotné cvičenia
* Deň Zeme – jarné upratovanie, sadenie semienok, tvorba minizáhradok, triedenie odpadu
* Májové zvyky a tradície – stavanie a váľanie mája, spev ľudových piesní, tanec
* Medzinárodný deň Slnka – oblečenie v žltej farbe, rozhovor, spev, konštrukčné hry, maľba, kresba

Materská škola Milošová 445, 022 01 Čadca

* Medzinárodný deň pohybu – pohybom ku zdraviu, cvičenie pri hudbe počas pobytu vonku
* Deň hasičov – zážitkovou formou na školskom dvore – rozhovor, prehliadka hasičského auta, ukážka nástrojov, skúška hasenia,
* Deň matiek – výroba darčekov pre mamy, nácvik básní, piesní
* MDD, športová olympiáda – zábavné hry pre deti, súťaže, odmeny, balíčky
* Koncoročné fotenie – spoločné triedne fotenie profesionálnym fotografom
* Deň otcov – výroba darčekov, nácvik básní
* Rozlúčka s predškolákmi – rozlúčka s kamarátmi, pani učiteľkami, spoločné hry a zábava

**1h)  informácie o projektoch, do ktorých je škola alebo školské zariadenie zapojené**

**Škola bola zapojená do týchto projektov:**

***DOMESTOS*** – zameraný na osvojenie si hygienických návykov. Výhra – certifikát hygienickej školy, ktorý je umiestnený vo vestibule MŠ.

***NESTLÉ*** – zameraný na drogovú závislosť – sladkosti pre deti na Mikuláša a MDD

***BUBNOVAČKA V MŠ*** *–* projekt zameraný proti páchaniu násilia na deťoch

***MÚDRE HRANIE*** – na podporu zlepšenia vybavenia materských škôl v oblasti detských kníh a didaktických pomôcok v rámci rozvojového projektu vyhláseného MŠVVaŠ.

***PROGRAM PODPORY LOKÁLNYCH KOMUNÍT, NADÁCIA JEDNOTA***

**1 j) Informácie o priestorových podmienkach a materiálno-technických podmienkach školy**

Materská škola prešla rekonštrukciou v roku 2020. Priestorové a materiálne podmienky sú z toho dôvodu na veľmi dobrej úrovni.

**1 k) Informácie v ktorých škola dosahuje dobré výsledky**

Materská škola dosahuje dobre výsledky vo výchovno-vzdelávacom proces s deťmi v oblastiach: zdravý životný štýl, predčitateľská gramotnosť, environmentálna výchova, regionálna výchova.

Na základe nedostatočného materiálneho vybavenia sa MŠ musí zdokonaľovať v oblasti bádateľskej činnosti.

Materská škola Milošová 445, 022 01 Čadca

**2 b) Počet prijatých deti v šk. roku 2020/2021**: 88

**5 a) Informácie o finančnom zabezpečení výchovno-vzdelávacej činnosti**

Viď príloha č.1

**5c)informácie o spolupráci školy alebo školského zariadenia s rodičmi detí**

V školskom roku 2020/2021, bola spolupráca so zákonnými zástupcami opäť na veľmi dobrej úrovni a bola uskutočňovaná nasledovnou formou:

*► celoškolským stretnutím rodičov s riaditeľkou a učiteľkami,* kde prebiehala vzájomná priateľská diskusia a rozhovory vychádzajúc si vzájomne v ústrety. Stretnutie sa uskutočnilo len 1 x a to na začiatku šk. roka, nakoľko pandemická situácia a dodržiavanie protiepidemiologických opatrení neumožnili takéto hromadné združenia opätovne organizovať.

*► individuálnymi konzultáciami s triednymi učiteľkami* boli rodičia oboznamovaní s procesom adaptácie dieťaťa, jeho správaním, pokrokom vo výchovno – vzdelávacom procese, ...viedli sa písomné záznamy o konzultáciách s rodičmi.

*► podpornými aktivitami pre školu*, kedy rodičia vlastnou iniciatívou podporili zapájanie detí do aktivít napr.

* prispôsobením oblečenia na danú aktivitu (Dúhový týždeň - oblečenie farebných tričiek, Deň mlieka – oblečenie bielych tričiek, Ponožková výzva – obutie rôznych ponožiek, Detská olympiáda – športové oblečenie .... )
* zabezpečením potrebných náležitosti, ktoré pomohli aktivity plniť (napr. Deň na bicykli - prinesenie bicyklov, kolobežiek.., Darček pre radosť – balíčky s drobným potešením, Bubnovačka – prinesenie bubienkov, starých hrncov.., Koľko lásky sa zmestí do škatule od topánok – drobnosti pre seniorov..), Deň Zeme – sadenie minizáhradok ...
* sponzorskými darmi v podobe výtvarných, či pracovných pomôcok
* zber papiera – zabezpečenie hygienických potrieb pre deti

*► informovanosťou rodičov*, ktorá bola zabezpečená nielen pri osobných stretnutiach, ale aj uverejňovaním oznamov na školskej internetovej stránka, výveskách, nástenkách.

Materská škola Milošová 445, 022 01 Čadca

**Čo sa nám podarilo v školskom roku 2020/2021**

Celková rekonštrukcia interiéru,

Zrekonštruovaná umyváreň s toaletami v triede 4 – 5 ročných detí – projekt Domestos

Skrášlený školský dvor kvetinovou výzdobou – spolupráca s rodinou

Interaktívna tabuľa a notebook v triede 3 – 4 ročných detí. - MŠ

Zakúpenie pružinovej hojdačky – spolupráca s rodinou

Kvetinové tabule na školský dvor, knižnice do triedy 5 – 6 ročných detí. - MŠ

Zakúpenie umývačky riadu do školskej kuchyne (dlažba) – MŠ

Zabezpečenie hygienických potrieb pre deti – zber papiera – spolupráca s rodinou

Zakúpenie posteľnej bielizne pre deti – plachty, obliečky

Mgr. Zuzana Masnicová

......................................

poverená riaditeľka

Príloha č.1

Informácia o finančnom zabezpečení výchovno – vzdelávacej činnosti školy

Príloha č.2

Vyjadrenie rady školy

Rada školy na svojom zasadnutí zobrala na vedomie Správu o výsledkoch a podmienkach výchovno – vzdelávacej činnosti Materskej školy Milošová 445, 022 01 Čadca za školský rok 2020/2021

a

doporučuje

ju predložiť na schválenie zriaďovateľovi MESTO Čadca.

V Čadci, dňa: 11. 10. 2021

Ing. Mária Miková

..............................

Príloha č.3

Výpis z uznesenia pedagogickej rady

zo dňa:29. 08. 2021

Pedagogická rada prerokovala Správu o výsledkoch a podmienkach výchovno – vzdelávacej činnosti Materskej školy Milošová 445, 022 01 Čadca za školský rok 2020/2021, berie ju na vedomie a doporučuje na schválenie zriaďovateľovi MESTO Čadca.

V Čadci, dňa: 29. 08. 2021

Mgr. Marianna Jarabicová

....................................

zástupca zamestnancov